钦定古今图书集成/理学汇编/文学典/第061卷 > 潘贲
## 钦定古今图书集成/理学汇编/文学典/第061卷 > 潘贲

按马令《南唐书》本传：“贲字子文，宜阳人也。七岁能诗，
性謇特，自负才器，以藐势位。既而动多屯踬，五举犹
为白丁。及属皇朝左仆射沈义伦，奇其才，致门下。贲
凡三过省帷，每廷试，辄以目疾止。故贲尝与故人书
云：‘八叨殿试，三对天颜’。会沈公薨，遗表荐之。表上而
贲疾作。谓人曰：‘挟册为儒，圣伪两朝。白首场屋，不登
一第，岂非命耶？吾受沈公知遇过厚，生不能报，死得
事公于泉下足矣’。”诰下而贲已卒，年六十。沈氏诸子
买棺葬之。